Ovčie kiahne
Dobrý deň. Chcem sa opýtať ci môžem užívať flektor na zníženie horúčky pri ovcich kiahnach?
Dobrý deň.
Ďakujeme za Vašu otázku.
Liek obsahuje liečivo diklofenak, čo je nesteroidná protizápalová látka, ktorá má analgetické (znižuje pocit bolesti), antipyretické (znižuje horúčku), antireumatické (pôsobí proti reume), antiflogistické (pôsobí proti zápalu) vlastnosti a krátkodobo inhibuje doštičkové funkcie (pôsobí proti zrážaniu krvi). V bežnej praxi sa však jeho antipyretický účinok nevyužíva. Vzhľadom na to, že Flector je protizápalový liek, liečivo môže maskovať príznaky a prejavy infekcie. Z tohto dôvodu sa jeho užívanie počas prebiehajúcej infekcie, vrátane ovčích kiahní, neodporúča. Vhodnejšou voľbou je liek s obsahom paracetamolu (Paralen, Panadol).
Prajem pekný zvyšok dňa.
S pozdravom
Mgr. Barbora Bičanovská